Ai, die ou boere kon toor – wolfshadowwhispers
Ek het bietjie gaan kyk na ou boere rate en ek moet se van die raad wat hulle gee klink soos iets uit ‘n heidense ritueel. Almal wat al sterk ondersoek in gestel het weet ons voorouers kon almal toor voor die Romeinse Christene en ander Christene ons voorouers gedwing het om hulle Heidense gelowe weg te gooi. Maar toor het gebly en as mens diep navorsing doen sal mens nogal ‘magic’ tee kom in boererate. Vat nou maar die volgendes:
Kook ‘n hoendereier. Eet die helfte en spoeg die ander helfte uit en begrawe dit in ‘n miershoop. Moenie weer omkyk nie.
Dink hieroor. Die eier is ‘n simbool van die siekte en deur dit uit te spoeg verwerp jy die siekte, deur dit in ‘n miershoop te sit gee jy hulle nie net rou meteriaal om mee te werk nie maar soos die eier deur hulle werkery opgebreek word, breek jou siekte op. Jy eet die eier om simbolies die helende krag daarvan te deel. En natuurlik kyk mens nie om nie, jy vertrou in die krag van genesing. Die tipe toorkrag gaan oor die negatiewe omsit in die positiewe.
Om te keer dat jou kinders siektes optel moet jy gekeusde knoffelhuisies in ‘n sakkie sit en dit om die kind se nek hag of steek dit aan die kinders se klere vas.
In ou legendes was knoffel gebruik om vampiere en demone te verjaag. Ek dink net die arme kinders sal so stink selfs hulle maatjies sal weghardloop. Hulle kan dalk minder siek word maar die kinders sal dalk aan isolasie lei sonder maatjies. Dit is nou black magic as jy my vra.
Volgens ‘n ou boer on ou afrikaans “Di sike mak dagga laat rook, en as hy ni self kan rook ni, dan kan ‘n ander di rook in zijn mond inblaas tot syn tongloas gaan, dan kan hy self rook.”
En ons moan dagga is sleg vir jou. Baie kulture het dagga gebruik om ‘n nader aan die Gode te wees soos die Indiërs wat dagga vir Shiva en Ganesh geoffer het. Dagga weet ek ook help baie vir pyn en het al ‘n 70-jarige tannie ontmoet wat dit rook of drink vir pyn. Ek haat dwelms maar ek oordeel nie mense wat dagga rook nie want dit groei uit die aarde en wordnie in ‘n laboratorium gemaak met allerhande giftof om jou op ‘n plak te sit nie.
Hier is net drie bewyse van toorkuns as deel van die Afrikaanse kultuur. Boererate is magic op sy eie manier. Gaan kyk op op die net en vind wat vir jou werk. En asseblief as jy jou kinders lief het, hou weg die knoffel…
Boererate, dagga, Heideisme, Toorkuns
10 thoughts on “Ai, die ou boere kon toor”
November 7, 2014 at 1:47 nm
Ek het nou so lekker gegiggel oor jou knoffel en die arme bloedjies se isolasie! 😆
Weet jy, toe my kinders tande gekry het het ons Brandewyn in grrot soplepels gemeng met suiker en dan die alkohol oor die kers laat uitbrand, ‘n ou boereraat wat almal in my familie gebruik het al. en ek SWEER by dit, ek het nooit geweet my drie seuns kry tande nie! Behalwe die spoegbekkies natuurlik.
Wat my altyd laat wonder is WIE HET HIERDIE GOED UITGEDINK??????? Wie sou nou dink om brandewyn en suiker uit te brand en die stroperigheid aan ‘n baba se tandvleise te smeer? Was daar nie water op die plaas daai aand nie? 🙂
Dis baie interessant dink ek?
November 7, 2014 at 2:02 nm
Dit is nogal. Ek het nog nooit van DIE boereraat gehoor nie, wys jou net net hoe baie daar is!!!!!
EK is bly jy het saamgelag, C 😉
November 7, 2014 at 5:21 nm
Heidense ritueel….dit kan jy weer sê!!!
Skielik weet ek…..ek het Pagan bloed van baba tyd af!!!!
Ek het baie middeloor ontsteking as baba gehad en my ouers was raadop….talle boererate is probeer…van tabakrook in my ore blaas tot watte pluisies wat in louwarm ‘bloekomblaar gekookte water’ gedoop is!! Hulle was soos zombies bedags van die min slaap met my geskreeu snags. Wanneer my Pa die kers vir die hoeveelste maal snags moes opsteek, het hy die vuurhoudjie ‘n myl vêr weggehou, voor hy kon fokus waar die kers nou eintlik is!!!!! Tot hulle die boereraat gekry het om luislang olie, ja LUISLANG olie, in my ore te gooi!!!!! ‘n Luislang is gevang en op ‘n baie warm klip laat lê en dan is die vet opgevang wat na ‘n ruk uitgeloop het!!!!!!!!!!!! Ek het nooit weer oorpyn daarna gehad nie en die Bredell huishouding kon rustig slaap 🙂
November 7, 2014 at 5:59 nm
Dis definitief toordery!!!!!!!
My pa het pruim twak gekou en in my oor gespeg en dan ‘n bietjie olie, ek dink katerolie daarna… ek wonder of dit is hoekom ek half doof is?????
November 7, 2014 at 6:17 nm
Dis baie cool dat die prentjie bo-aan jou blog so verander!!!!
November 7, 2014 at 6:58 nm
November 7, 2014 at 6:18 nm
Mens kan nooit teveel knoffel gebruik nie, maar weet ook nie so lekker hoe kinders en knoffel saam gaan werk nie! 😉
November 7, 2014 at 6:59 nm
hehehehe dis waar… ek lief knoffel wanneer ek kos maak 😉
November 8, 2014 at 9:53 vm
Knoffel is genoeg om enige ding weg te jaag.Lekker rate hier by jou gekry!
November 8, 2014 at 9:58 vm
lol Boererate fasineer my. Die goed is soms so eienaardig